El carbon el xe na rocia sedimentària de orijine orgànega, de cołor nero o maron scuro. El se uxa spesialmente come combustìbiłe fòsiłe par el so ełevà poder calorìfego. I carboni i se distingue in baxe al contenuo de carbonio che i ga, rełasionà a ła umidità e inpurese, otegnendo torba, łignite, łitantrace e antracite. L'antracołogia el xe el studio de i carboni vegetałi. Diverse miniere de carbon łe xe ncora ative inte i sincue continenti, nonostante el so uxo el produxa gravi problemi de incuinamento. L'elemento carbonio apare intel carbon co persentuałi fin a 50% in pexo e in un 70% in vołume. El carbon pa tradision el vien portà ai boce che i se conporta małe. Anca se atualmente el carbon el xe fato de sùcaro.